ප්රචාරක වියදම් ගැන කොමිසම සහ පක්ෂ ගැටේ
ජනාධිපතිවරණ අපේක්ෂකයකු එක් ඡන්ද දායකයකු වෙනුවෙන් දැරිය හැකි උපරිම මුදල පිළිබඳව එකඟතාවකට ඒමට දේශපාලන පක්ෂ හා මැතිවරණ කොමිසමට නොහැකි වී තිබේ ජනාධිපතිවරණයට තරග කරන දේශපාලන පක්ෂ ලේකම්වරුන් හා මැතිවරණ කොමිසම අතර පසුගිය සිකුරාදා මැතිවරණ ප්රචාරක වියදම් සීමා කිරීම පිළිබඳව සාකච්ඡාවක් පැවැති අතර එහිදී දේශපාලන පක්ෂ විසින් එක් ඡන්ද දායකයකු වෙනුවෙන් රුපියල් 300ක් වැනි ඉහළ මුදලක් වැය කිරීමට ඉඩ ලබාදෙන ලෙස කොමිසමෙන් ඉල්ලා සිටියේය මීට වඩා අඩු මුදලක් තීරණය කිරීම ප්රචාරක කටයුතුවලට කිසිසේත් ප්රමාණවත් නොවන බව ඔවුහූ පැවැසූහ එහෙත් එම ප්රමාණය පිළිගත නොහැකි බවත් ඡන්ද දායකයකු වෙනුවෙන් දැරිය යුතු වියදම තීරණය කරන සංයුතියට අනුව නියත මුදල කොමිසම තීරණය කර ප්රකාශයට පත් කරන බවත් ඊට අනුකූලව පක්ෂ ක්රියාකළ යුතු බවත් කොමිසම පක්ෂ ලේකම්වරුන් වෙත දැනුම් දී ඇත මැතිවරණ ප්රචාරක වියදම් සීමා කිරීමේ පනත මේ මැතිවරණය සමග ක්රියාත්මක කිරීමට මැතිවරණ කොමිසම තීරණය කළේය ඒ අනුව උපරිම වියදමට වඩා වැය කරන පක්ෂ හා අපේක්ෂකයන්ට එරෙහිව නෛතික ක්රියාමාර්ග ගැනීමට අල්ලස් කොමිසම ඇතුළු ආයතනවලට ඉඩ ලැබෙන බව මැතිවරණ කොමිසම සඳහන් කරයි මෙවර ඡන්ද දායකයන් 17140354 දෙනකු ඡන්ද ප්රකාශ කිරීමට සුදුසුකම් ලබා ඇත රනිල් ධර්මසේන